רוב הגורמים לבעיות אין אונות ניתנים לטיפול באמצעות נטילת תרופות, עזרים מכניים, טיפול נפשי או משולב. במקרים בהם הפגיעה היא במערכת כלי הדם, ניתן תחילה לטפל בגורמי הסיכון עצמם, באמצעות שיפור אורח החיים. פעילות גופנית, הפסקת העישון, צריכת סמים ושתיית אלכוהול לצד הקפדה על תזונה במצבי סוכרת והשמנת יתר, עשוים להביא לשינוי לטובה גם בהקשר המניעתי וגם בשיפור בהפרעות זקפה קיימות – פנו לרופא המטפל לאבחון וקבלת מידע על הטיפול היעיל ביותר בבעיה.